**Bestyrelsesmøde d. 4. maj 2009**

**Ejerlaug Slettebjerget 21-66**

**Referat**

Tilstede: Allan Fabitius Petersen, Vivi Skydsgaard, Daniel Kafunek, Carsten Skov Andersen, Sandra Kronholm, Henrik Clausen og Jesper Birk.

1. **Godkendelse af referat fra forrige møde.**

Godkendt.

1. **Varmecentralen.**

Vagn Sundgaard deltog i denne del af bestyrelsesmødet, fordi han var meget uenig i, at der i referatet fra den ordinære generalforsamling af den 11-03-2009 stod, at han skulle have rettet henvendelse direkte til Svarre VVS og Gastech udenom bestyrelsen, hvilket han ikke har gjort. Vagn var ikke selv tilstede på generalforsamlingen, men havde underskrevet forslaget om udskiftning af serviceselskab til varmecentralen, ud fra hvilket bestyrelsen og andre kunne få opfattelsen af en direkte kontakt mellem Vagn og Svarre VVS og/eller Gastech. Men dette er altså ikke tilfældet. Vagn har bare ikke fået ordentlig feedback, når han har henvendt sig til bestyrelsen med et problem, hvorfor han ikke har vist om kommunikationen med serviceselskaberne har været i orden.

Fremadrettet vil Henrik Clausen fra bestyrelsen være hovedansvarlig for varmecentralen og han vil udarbejde en standardiseret logbog, som han og Vagn skal bruge når varmecentralen efterses. Vagn vil gerne fortsætte med at efterse varmecentralen, som han hidtil han gjort, men nu bliver hans egen logbog altså opdateret i sammenarbejde med bestyrelsen.

1. **Beskæring af piletræet ved den vestlige parkeringsplads.**

Det store piletræ ved den vestvendte parkeringsplads bliver fældet helt af vores havemand den 10. juni, hvorfor parkeringspladsen skal rømmes for biler den dag. Der kommer en reminder ud kort forinden til de berørte beboere. Prisen for fældning og bortkørsel er 7900,- inkl. moms.

1. **Arbejdsweekenden den 25. og 26. april.**

Følgende opgaver blev udført på den meget vellykkede arbejdsweekend:

Bomme blev sat op og malet ved de to stier ud til Lille Sverige Vej, træværk på og omkring legepladsen blev malet, kælderskakt og rækværk ved varmecentralen blev malet, striber på parkeringspladserne blev malet, skrænten ved Lille Sverige Vej blev ordnet, trappe fra parkeringspladsen til stien ved varmecentralen blev repareret, græskanter blev ordnet, samt general oprydning i området og meget mere.

Reglerne for afholdelse af arbejdsweekender i ejerlavet:

Der bliver indkaldt til 3-4 arbejdsdage i løbet af året, gerne fordelt på en weekend i foråret og en i efteråret. Man møder op ved varmecentralen kl. 10 og der bliver arbejdet til kl.16 afbrudt af frokost på ejerlavets regning. Hver husstand skal møde med mindst 1 voksen 2 af disse dage, eller 2 voksne 1 af disse dage. Er man forhindret i af deltage, kan man få tildelt en arbejdsopgave af bestyrelsen til udførsel på et andet tidspunkt. Ønsker man ikke det, koster det 250,- i gebyr for hver udeblevet person per mødepligtig arbejdsdag, altså maks. 500,- hvis husstanden slet ikke deltager i et helt års arbejdsweekender. Det er tilladt at have sine børn med til arbejdsweekend, men de tæller ikke i regnskabet med mindre de er ældre end 13 år.

1. **Asfalt på brandvejene.**

Der vil snarest indhentes tre tilbud på asfaltering af brandvejene, hvorefter bestyrelsen vil indkalde til ekstraordinær generalforsamling for endelig godkendelse af projektet.

1. **Vedligeholdelse af skure og hække.**

Vi vil så gerne have at vores ejerlav fremstår præsentabelt for vores egen skyld, for vores venner og naboers skyld og for beboere med salg i tankernes skyld.

Derfor vil bestyrelsen, jf. § 9, afsnit 4 i deklarationen, se på forholdene omkring vedligeholdelse af skure og hække. Er skure, hegn og hække meget misligholdte mht. træværkets tilstand og maling og manglende klipning af hække, vil de enkelte beboere blive bedt om at få tingene bragt i orden indenfor 3 uger. Hvis der, i mod vores forventning, er nogle der ikke er interesseret i at få vores område til at se præsentabelt ud, vil disse få et 2. påbud om at få bragt tingene i orden indenfor 2 uger, hvorefter bestyrelsen vil bestille fagfolk til at udbedre forholdene på beboers regning.

1. **Udstykning af fællesareal langs Lille Sverige Vej.**

Formalia tager lidt længere tid end forventet hos Tvilum Landinspektion A/S, men tingene skulle være i orden. Så snart der er nyt vil der blive lagt information ud på vores hjemmeside.

1. **Velkomstpakke til nyindflyttede medlemmer af ejerlavet.**

Som relativt nyindflyttet på Slettebjerget foreslog Henrik, at bestyrelsen udarbejder en form for velkomstpakke til nye boligejere i ejerlavet. Denne pakke skal indeholde en kopi af vedtægterne, samt forskellige praktiske oplysningen omkring arbejdsgangene i ejerlavet, som regler for arbejdsweekender, varmeaflæsning, ordensregler osv.

1. **Eventuelt.**

Da den nye bestyrelsen ikke blev konstitueret efter den ordinære generalforsamling, blev dette gjort ved dette møde. Allan forbliver formand, Vivi forbliver kassere, Carsten forbliver ansvarlig for antenneudvalget, Daniel forbliver webmaster, Jesper forbliver sekretær, Henrik bliver ansvarlig for varmecentralen, og Sandra kommer til at stå for bestyrelsens kontakt til Hillerød kommune.

Referent: Jesper Bratz Birk

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Allan Fabritius Petersen (61) Vivi Skydsgaard (42) Daniel Kafunek (46)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Carsten Skov Andersen (62) Sandra Kronholm (56) Henrik Clausen (50)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Jesper Bratz Birk (55)